AKING
aKING je južnoafrički melodični rock sastav iz Bellvillea, predgrađa Kaapstada. Pjevaju na engleskom jeziku. Sastav je nastao u studenome 2007. godine. Osnovali su ga Hunter Kennedy i Jaco 'Snakehead' Venter, obojica članovi bellvillskoga Fokofpolisiekara, u suradnji sa Laudom Liebenbergom (vokali i gitara) i Henniejem Van Halenom (bass gitara).

Povijest 
Prvi studijski album sastava, Dutch Courage je izašao 2008. godine, a zatim je uslijedio i drugi album, Against All Odds početkom 2009. godine. Sastav je gostovao diljem Južne Afrike, nastupajući na velikim festivalima kao što su Oppikoppi i Coke Zero Fest 2009. godine, gdje su dijelili binu sa međunarodnim imenima kao što su Oasis, Snow Patrol i Panic! at the Disco. Glazba sastava (kao npr. njihova prva singlica The Dance) se puštala na većim južnoafričkim radio postajama, uključujući 5FM, KFM i radio postaje na kampusima diljem zemlje. 

Godine 2009., aKING su letjeli do Argentine da bi snimili glazbeni spot za svoju singlicu, You and I. Pred kraj 2008. godine, sastav je snimio tri pjesme za projekt nazvan In The Twilight, koji su uradili u suradnji sa kaapstadskim produkcijskim kućama Ghetto Vibrations, Khayelitsha United Mambaso i Thokozani Brothers. aKING je povezan sa "bratskim" sastavima Fokofpolisiekar, Die Heuwels Fantasties i Van Coke Kartel, koji često nastupaju zajedno u sklopu svog konceptualnog projekta, VanFokKingTasties. Početkom 2010. godine, Andrew Davenport, vokalista, bass gitarista i prijatelj sastava je zamijenio Huntera Kennedyja na gitari.  Sastav je izbacio svoj treći studijski album The Red Blooded Years u ožujku 2011. godine. Sastav se pojavio u SABC 2 sapunici 7de Laan početkom listopada 2015. godine.

Članovi sastava

Trenutni članovi 
 Laudo Liebenberg - vokali, ritmička gitara (2007 – danas)
 Hennie van Halen - bass gitara (2007 – danas)
 Jaco "Snakehead" Venter - bubnjevi (2007 – danas)
 Andrew Davenport - gitara (2010 – danas)

Bivši članovi 
 Hunter Kennedy - gitara (2007 – 2010)

Diskografija 
 Dutch Courage (LP, 2008)
 In The Twilight (EP, 2009)
 Against All Odds (LP, 2009)
 The Red Blooded Years (LP, 2011)
 Morning After (LP, 2014)

Izvori

Vanjske veze 
  (en)
 aKING diskografija i stihovi (en)
 aKing na Last.fm (en)

Nastanci 2007.
Južnoafričke muzičke grupe